# Orlando Silva

Orlando Silva de Jesus Júnior (Salvador, 27 de maig de 1971) és un polític brasiler afiliat al Partit Comunista del Brasil (PCdoB). Va ser ministre d'Esports i diputat federal.

## Biografia
### Sindicalisme

Va començar la seva trajectòria en el moviment estudiantil de Salvador, la capital bahiana, i va ser president de la Unió Nacional dels Estudiants (1995-1997) i de la Unió de la Joventut Socialista (1999-2001).

### Ministeri d'Esports

El primer any de govern del president Lula, Orlando va ser escollit pel càrrec de secretari executiu del Ministeri d'Esports. També va exercir els càrrecs de Secretari Nacional d'Esport i Secretari Nacional d'Esport Educacional. El 2005, va ser condecorat pel president Luiz Inácio Lula da Silva amb l'Orde de Rio Branco en el grau de Gran Oficial. El 31 de març de 2006, va prendre possessió com a titular del Ministeri.
Durant el seu exercici com a ministre, va haver de fer front a dues polèmiques amplament cobertes pels mitjans de comunicació. Va ser acusat d'haver pagat despeses personals amb la tarjeta de crèdit del ministeri, sent exculpat el juny de 2008 per la comissió parlamentària que investigava els fets.
L'octubre de 2011, la seva cartera va veure's involucrada en denúncies sobre un esquema de desviament de diners públics per mitjà de convenis amb ONG lligades al PCdoB. Les acusacions provenien policia militar João Dias Ferreira, un dels investigats com a participant del delicte. El dia 26 d'octubre, Orlando Silva va presentar la dimissió per, segons ell, poder defensar-se millor de les denúncies, sent substituït per Aldo Rebelo. El 12 de juny de 2012, la Comissió d'Ètica de la Presidència de la República va arxivar el cas per falta de proves i el 2023, el policia Ferreira va ser condemnat per calúmnies.

### Política a São Paulo

En les eleccions municipals de 2012, va candidatar-se a regidor de São Paulo, però no va aconseguir l'escó i va restar com a suplent. Quan Netinho de Paula, el seu company al PCdoB, va ser nomenat Secretari d'Igualtat Racial, Silva va ser investit edil el gener de 2013.
Dos anys més tard es va presentar a les eleccions a diputat federal per São Paulo, representant el PCdoB. Va prendre possessió l'1 de febrer de 2015. En les següents eleccions repetiria el resultat, revalidant l'escó a Brasília. Va concórrer de nou en les eleccions generals de 2022, però no va aconseguir els vots suficients i va quedar com a primer suplent. Com ja havia succeït en el seu pas per l'alcaldia paulistana, Orlando Silva va ocupar l'escó gràcies a la vacant deixada per Luiz Marinho, nou Ministre de Treball.

## Referències

* ↑ «Orlando Silva é mantido no Ministério do Esporte» (en portuguès brasiler). Correio Braziliense, 20-12-2010. [Consulta: 5 octubre 2023].
* ↑ «Página 1 do Diário Oficial da União - Seção 2, número 225, de 19/11/2003 - Imprensa Nacional». [Consulta: 5 octubre 2023].
* ↑ «Página 5 do Diário Oficial da União - Seção 1, número 165, de 26/08/2005 - Imprensa Nacional». [Consulta: 5 octubre 2023].
* ↑ «Página 1 do DOU - Seção 1 - Edição Extra, número 63, de 31/03/2006 - Imprensa Nacional». Arxivat de l'original el 2024-05-21. [Consulta: 5 octubre 2023].
* ↑ «Cartões do governo pagam até despesas em joalheria» (en portuguès brasiler). Folha de S.Paulo, 23-01-2008. Arxivat de l'original el 2024-05-21. [Consulta: 29 maig 2022].
* ↑ «Sob críticas da oposição, CPI aprova relatório que não pede indiciamento nem cita dossiê» (en portuguès brasiler). Folha de S.Paulo, 05-06-2008. Arxivat de l'original el 2024-05-21. [Consulta: 5 octubre 2023].
* ↑ «Ex-PM João Dias é preso suspeito de receptação em Samambaia, no DF» (en portuguès brasiler). G1. Grupo Globo, 26-11-2013. Arxivat de l'original el 2024-05-21. [Consulta: 29 maig 2022].
* ↑ «Ministro é acusado de liderar fraude no Esporte» (en portuguès brasiler). Estadão, 15-10-2011. Arxivat de l'original el 2024-05-21. [Consulta: 29 maig 2022].
* ↑ «Orlando Silva deixa o Ministério do Esporte» (en portuguès brasiler). Blog do Planalto. Presidência da República, 26 outubro 2011. Arxivat de l'original el 2016-03-03. [Consulta: 26 octubre 2011].
* ↑ «Orlando Silva deixa o ministério» (en portuguès brasiler). G1. Grupo Globo, 26-10-2011. Arxivat de l'original el 2024-05-21. [Consulta: 5 octubre 2023].
* ↑ Mendes, Priscilla. «Governo anuncia Aldo Rebelo como novo ministro do Esporte» (en portuguès brasiler). G1. Grupo Globo, 27-10-2011. Arxivat de l'original el 2024-05-21. [Consulta: 3 març 2024].
* ↑ «Comissão de Ética arquiva denúncia contra ex-ministro Orlando Silva» (en portuguès brasiler). UOL, 12-06-2012. Arxivat de l'original el 2024-05-21. [Consulta: 5 octubre 2023].
* ↑ Brant, Danielle. «PM que acusou ex-ministro Orlando Silva de corrupção é condenado por calúnia» (en portuguès brasiler). Folha de S.Paulo, 21-09-2023. Arxivat de l'original el 2024-05-21. [Consulta: 22 setembre 2023].
* ↑ «Haddad escolhe Netinho e Tripoli para o secretariado» (en portuguès brasiler). Folha de S.Paulo, 28-11-2012. Arxivat de l'original el 2024-05-21. [Consulta: 5 octubre 2023].
* ↑ «Apuração em São Paulo» (en portuguès brasiler). G1. Grupo Globo, 03-10-2022. Arxivat de l'original el 2022-10-03. [Consulta: 3 octubre 2022].
* ↑ «Câmara empossa suplentes de deputados que assumiram vaga de ministros e secretários de Estado» (en portuguès brasiler). Portal da Câmara dos Deputados. Arxivat de l'original el 2024-05-21. [Consulta: 26 abril 2023].

## Enllaços externs

* Fitxa al web de la Cambra de Diputats del Brasil (portuguès)
* Perfil al web del sindicat União Nacional dos Estudantes (portuguès)
* Pinto, Tania Regina. «Orlando Silva, o primeiro e único presidente negro da UNE» (en portuguès brasiler). Primeiros Negros, 06-09-2020. [Consulta: 5 octubre 2023].